
ΑΠΟΦΑΣΕΙΣ 

Αριθ. Β. 428/231 (1) 


Αναγκαστική απαλλοτρίωση έκτασης στην περιοχή του Νομού Τρικά¬ 
λων, για τις ανάγκες κατασκευής του ΥΗΕ Μεσοχώρας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ. ΕΝΕΡΓΕΙΑΣ & ΤΕΧΝ/ΓΙΑΣ 

Έχοντας υπόψη: 

1. Τις διατάξεις του Ν.Δ/τος 797/71 «περί αναγκαστικών απαλλο¬ 
τριώσεων», σε συνδυασμό με τις διατάξεις του Β.Δ/τος 139/1971 
«περί της αρμοδιότητας των Νομαρχών προς κήρυξιν αναγκαστικών τι- 
νων απαλλοτριώσεων». 

2. Τις διατάξεις της παρ. 2 του άρθρου 4 του Νόμου 1468/1950 
«περί ιδρύσεως Δημοσίας Επιχειρήσεως Ηλεκτρισμού», όπως έχει τρο¬ 
ποποιηθεί και συμπληρωθεί μεταγενέστερα, με τον Α.Ν. 1672/1951, 
που κυρώθηκε με το Νόμο 2113/1952. 

3. Τις διατάξεις του άρθρου 9 του Α.Ν. 1566/1950 «περί κυρώ- 


σεως της μετά του οίκου “ΕΒΑ5(ΙΟ” συναφθείσης την 20ήν Ιουλίου 
1950 συμβάσεως κ.λπ.» όπως έχουν κυρωθεί, τροποποιηθεί και συ¬ 
μπληρωθεί με το Νόμο 1633/1951. 

4. Την απόφαση του Διοικητικού Συμβουλίου της Δημοσίας Επιχει- 
ρήσεως Ηλεκτρισμού με αριθμ. (321/288 (Συνεδρίασή του με αριθμ. 
45/23.11.1987). 

5. Την απόφαση του Πρωθυπουργού αριθμ. Υ.1362/Α/5.10.1987 
(ΦΕΚ 531/5.10.1987 τ.Β’) σχετικά με ανάθεση αρμοδιοτήτων στον 
Αναπληρωτή Υπουργό Οικονομικών Γεώργιο Πέτσο, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας, έκτασης συνολικού εμβαδού 1.907.250 μ2 με τα συστατικά 
και παραρτήματά της, για τις ανάγκες κατασκευής του ΥΗΕ Μεσοχώ¬ 
ρας και συγκεκριμένα για την κατασκευή των έργων που προβλέπονται 
από τη Σύμβαση ΜΕΗ-20 (Φράγμα και συναφή έργα). 

Η παραπάνω έκταση βρίσκεται στις περιφέρειες των Κοινοτήτων Με¬ 
σοχώρας (1.217.500 μ2) Παχτουρίου (374,000 μ2), Αρματωλικού 
(242.250 μ2) και Δέσης (73.500 μ2), του Νομού Τρικάλων και φαίνε¬ 
ται με τα στοιχεία Α' (Κοινότητα Μεσοχώρας), Β (Κοινότητα Παχτου¬ 
ρίου) Γ (Κοινότητα Αρματωλικού) και Δ (Κοινότητα Δέσης) στο με κλί¬ 
μακα 1:5000/1401 - ΣΜΕΛ - 016-001/12.10.1987 διάγραμμα 
οριζοντιογραφίας (φύλλα 3) και στον επί του φύλλου 1 αυτού ενδεικτικό 
κτηματολογικό πίνακα του Τομέα Τοπογραφήσεων και Μελετών Οδο¬ 
ποιίας, της Δ/νσης Ανάπτυξης Υδροηλεκτρικών Έργων της ΔΕΗ. Τα 
κτηματολογικά αυτά στοιχεία θεωρήθηκαν από τον αρμόδιο Διευθυντή 
του Υπουργείου Βιομηχανίας, Ενέργειας και Τεχνολογίας Εμμ. Κογχυ- 
λάκη στις 28.1.1988. ,. , Λ · 

"Λί-'' ■ 

Η απαλλοτρίωση κηρύσσεται σύμφωνα με τις διατάξεις της παρ. 2 
του άρθρου 2 του Ν.Δ. 797/1971, λόγω της σημασίας που έχει το έργο 
για την οικονομική ανάπτυξη της χώρας, χωρίς να τηρηθούν οι λοιποί 
όροι ή προϋποθέσεις.: 

Ορίζουμε προθεσμία σύνταξης ; του κτηματολογικού διαγράμματος 
και του κτηματολογικού:πίνακα έξι (6) μηνών από τη δημοσίευση της 
απόφασης αυτής. 

Η απαλλοτρίωση κηρύσσέταί υπέρ της Δημοσίας Επιχειρήσεως Ηλε¬ 
κτρισμού και με δαπάνη_της:ί 

Η απόφαση ..-αυτή να δημόαιευθεί στην Εφημερίδα της Κυβερνή- 
σεως. 

Αθήνα, 25 Απριλίου 1988 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΟΙΚΟΝΟΜΙΚΩΝ ΒΙΟΜ., ΕΝΕΡΓΕΙΑΣ & ΤΕΧΝ/ΓΙΑΣ 

Γ. ΠΕΤΣΟΣ ΑΝΑΣΤΑΣΙΟΣ ΠΕΠΟΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Π.2592/614 (2) 

Αναγκαστική απαλλοτρίωση ακινήτου στην Αντίκυρα Βοιωτίας για αρ¬ 
χαιολογικούς σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν.Δ/τος 797/1971 «Περί αναγκαστικών 
απαλλοτριώσεων», σε συνδυασμό με τις διατάξεις του Β.Δ/τος 139/ 
1971 «περί της αρμοδιότητος των Νομαρχών προς κήρυξιν αναγκαστι¬ 
κών τινων απαλλοτριώσεων». 

2. Τις διατάξεις του άρθρου 1 του Νόμου ΒΡΞΖ/1983 «περί ανα¬ 

γκαστικής απαλλοτριώσεως ακινήτων προς αυντήρησιν ή ανεύρεσιν αρ¬ 
χαιοτήτων». 1 

3. Το από 22.6.84 απόσπασμα πρακτικού από την πράξη του Αρ¬ 
χαιολογικού Συμβουλίου με αριθμ. 18/29.5.84. 

4. Την απόφαση του Πρωθυπουργού Τ.1362/Α/5.10.87 (ΦΕΚ 
535/5.10.87 τ.Β'), σχετικά με την ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Πέτσο, αποφασίζουμε: 

Κηρύσσουμε την. αναγκαστική απαλλοτρίωση ακινήτου, για λόγους 
δημόσιας ωφέλειας και ειδικότερα για την προστασία των σημαντικών 
αρχαίων που υπάρχουν εκεί και συμβάλλουν στη γνώση της ιστορίας 
της Αρχαίας Αντίκυρας, έκτασης συνολικού εμβαδού 76,11 μ2 που 
βρίσκεται στό Νομό Βοιωτίας και φαίνεται με τα στοιχεία Α-Β-Γ-Δ-Ε- 
Ζ-Α και με κλίμακα 1:100 στο από 7.7.86 με α/α 1941 κτηματολο- 
γικό διάγραμμα - πίνακα του Β. Ξαφίτσα, θεωρημένο από το Διευθυντή 
Αποτυπώσεων και Συντηρήσεως Κτιρίων του ΤΑΠΑ Μ. Μαυραϊδή στις 
9.7.1986. ·* 

Στην έκταση που απαλλοτριώνεται προβάλλει δικαιώματα κυριότη¬ 
τας ο Λουκάς Σακελλαρίου. 

Η απαλλοτρίωση κηρύσσεται υπέρ του δημοσίου και με δαπάνη του 
Ταμείου Αρχαιολογικών Πόρων καί Απαλλοτριώσεων. ■- 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 28-Απριλίου 1988 1 · 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ -1. 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΓΕΩΡΓΙΟΣ ΠΕΤΣΟΣ ΜΕΛΙΝΑ ΜΕΡΚΟΥΡΗ 

-♦— V"" " 

Αριθ. Π.2490/583/Ν.17773 (3) 

Ανάκληση της αναγκαστικής απαλλοτρίωσης που κηρύχθηκε με την 
Π.3946/1434/7.8.85 (ΦΕΚ 479/24.9.85 τ.Δ’) κοινή υπουρ¬ 
γική απόφαση. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 1 του άρθρου 12 τουΝ.Δ. 797/1971 «περί 
αναγκαστικών απαλλοτριώσεων». 

2. Την Π.3946/1434/7.8.85 (ΦΕΚ 479/24.9.85 τ.Δ’) κοινή 

υπουργική απόφαση, σχετικά με την κήρυξη αναγκαστικής απαλλοτρί¬ 
ωσης για την ανέγερση διδακτηρίου του 3ου Δημοτικού Σχολείου Χο¬ 
λαργού. 

3. Το από 3.2.87 απόσπασμα πρακτικού από την συνεδρίαση με 
αριθμό 1569/3.2.87 του Διοικητικού Συμβουλίου του ΟΣΚ. 

4. Την απόφαση τού Πρωθυπουργού και του Υπουργού Εθνικής Παι¬ 
δείας και Θρησκευμάτων Η/1022/16.2.1987 (ΦΕΚ 84/1987 τ.Β’) 
σχετικά με τις αρμοδιότητες του Υφυπουργού Εθνικής Παιδείας και 
θρησκευμάτων. 

5. Την Υ.1362Α/5.10.87 (ΦΕΚ 535/5.10.87 τ.Β’) απόφαση του 
Πρωθυπουργού, σχετικά με του καθορισμό αρμοδιοτήτων του Αν. 
Υπουργού Οικονομικών Γ. Πέτσου, αποφασίζουμε: 

Ανακαλούμε την αναγκαστική απαλλοτρίωση που κηρύχθηκε με την 
Π.3946/1434/7.8.85 (ΦΕΚ 479/24.9.85 τ.Δ’) κοινή υπουργική 
απόφαση, για την ανέγερση διδακτηρίου του 3ου Δημοτικού Σχολείου 
Χολαργού, για ολόκληρη την έκταση συνολικού εμβαδού 1869,42 Μ2 
που φαίνεται με στοιχεία Α-Β-Γ-Δ-Α στο από Απρίλιο 1985 αριθμ. 563 
κτηματολογικό διάγραμμα-πίνακα που έχει συντάξει ο Τοπογράφος 
Μηχανικός του Οργανισμού Σχολικών Κτιρίων Γρηγόρης Κώτσηρας 
και έχει θεωρήσει για τη Διεύθυνση Γηπέδων του ίδιου Οργανισμού ο 


Τοπογράφος Μηχανικός Γεώργιος Μορφόπουλος, γιατί η έκταση αυτή 
δε χρειάζεται για το σκοπό που απαλλοτριώθηκε. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 28 Απριλίου 1988 
ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Γ. ΠΕΤΣΟΣ ΓΙΑΝΝΗΣ ΚΩΝΣΤΑΝΤΙΝΙΔΗΣ 

—-♦- 

Αριθ. Π.2529/604/Ν. 17034 (4) 

Βεβαίωση της αυτοδίκαι ης ανάκλησης της απαλλοτρίωσης που κηρύ¬ 
χθηκε με την Δ.4216/2360/17.10.83 κοινή Υπουργική απόφαση 
(ΦΕΚ 583/7-11-83 τ.Δ’) για την κατασκευή του τμήματος από 
χ.θ. 39+569 έως χ.θ. 46+000 της οδού Μύτικα-Αστακού. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των παρ. 1 και 4 του άρθρου 11 του Ν.Δ. 797/ 
1971 «περί αναγκαστικών απαλλοτριώσεων».' 

2. Τη Δ.4216/2360/17.10.83 (ΦΕΚ 583/7.11.83 τ.Δ’) κοινή 
υπουργική απόφαση με την οποία κηρύχθηκε αναγκαστική απαλλοτρί¬ 
ωση για την κατασκευή του τμήματος από χ.θ. 39+569 έως χ.θ. 
46+000 της οδού Μύτικα-Αστακού. 

3. Το γεγονός ότι η απαλλοτρίωση αυτή δε συντελέστηκε εμπρόθε¬ 
σμα. 

4. Την απόφαση του Πρωθυπουργού Υ.1362/Α/5.10.87 (ΦΕΚ 
535/5.10.87 τ.Β’), σχετικά με ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Πέτσο, αποφασίζουμε: 

"Οτι η απαλλοτρίωση που κηρύχθηκε με την Δ.4216/2360/ 
17.10.83 (ΦΕΚ 583/7.11.83 τ.Δ’) κοινή υπουργική απόφαση, για 
την κατασκευή του τμήματος από χ.θ. 39+569 έως χ.θ. 46+000 της 
οδού Μύτικα-Αστακού, ανακλήθηκε αυτοδίκαια ως προς ολόκληρη την 
έκταση συνολικού εμβαδού 278.980 μ2 που βρίσκεται στο νομό Αιτω¬ 
λοακαρνανίας και φαίνεται με κλίμακα 1:2000 στο κτηματολογικό διά¬ 
γραμμα-πίνακα του Μηχανικού Κ. Αντωνίου θεωρημένο από το Διευ¬ 
θυντή της 2ης ΑΕΚΕ Πατρών Δημ. Λαμπρίδη, γιατί δε συντελέστηκε 
εμπρόθεσμα. 

Η πράξη αυτή να δημοσιευθεί στην Εφημερίδα της Κυβερνήσεως. 

• ..... . Αθήνα, 28 Απριλίου 1988 

οι ΥΠΟΥΡΓΟΙ 

ΑΝΑΠΛΗΡΩΤΗΣ 

ΟΙΚΟΝΟΜΙΚΩΝ ΠΕΡ/ΝΤΟΣ, ΧΩΡ/ΕΙΑΣ & ΔΗΜ. ΕΡΓΩΝ 

ΓΕΩΡΓΙΟΣ ΠΕΤΣΟΣ ΕΥΑΓ. ΚΟΥΛΟΥΜΠΗΣ 

-♦- 

Αριθ. ΤΥ 1293 (5) 

Κήρυξη αναγκαστικής απαλλοτρίωσης εδαφικής έκτασης για την ανέ¬ 
γερση του έργου «Χιονοδρομικό Κέντρο Σελίου» στην περιοχή Κοινό¬ 
τητας Κάτω Βερμίου (Σέλι) Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του Ν.Δ/τος 797/71 «περί αναγκαστικών απαλλο¬ 
τριώσεων» σε συνδυασμό με τις διατάξεις του Β.Δ/τος 139/1971 «περί 
αρμοδιότητος των Νομαρχών προς κήρυξιν αναγκαστικών απαλλοτρι¬ 
ώσεων». 

2. Την Πράξη υπ’ αριθ. 33 της 19.3.1976 (ΦΕΚ 64Α) του Υπουρ¬ 
γικού Συμβουλίου «Περί καθορισμού ορεινών ζωνών για την ανάπτυξη 
του Χειμερινού Τουρισμού» με την οποία εντάσσει στις παραπάνω ζώνες 
την Κοινότητα Κάτω Βερμίου της περιοχής του όρους Βέρμιον. 

3. Την πράξη υπ’ αριθ. 10 της 23.1.1978 (Φ£Κ 11Α/1.2.1978) 
«περί εντάξεως ενίων περιοχών της χώρας εις την περιοχήν “Δ” προς 
ενίσχυσιν της Τουριστικής Αναπτύξεως» του Υπουργικού Συμβουλίου 
με την οποία εντάσσει την Κοινότητα Κάτω Βερμίου της περιοχής του 
όρους Βέρμιον στην περιοχή “Δ” Τουριστικής ανάπτυξης. 

4. Την υπ’ αριθ. 1012 μελέτη του ΕΟΤ κατασκευής συγκροτήματος 
εστιατορίων στο Χιονοδρομικό Κέντρο Σελίου. 

5. Την (ανάγκη εκτέλεσης του παραπάνω έργου ως και την ύπαρξη 
της απαιτουμένης πίστωσης για τον ανωτέρω σκοπό, αποφασίζουμε: 

Κηρύσσουμε αναγκαστικά απαλλοτριωτέα για δημόσια ωφέλεια, δη- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

λαδή για την ανάπτυξη του χειμερινού Τουρισμού στην περιοχή και την 
εξυπηρέτηση του κοινού που θα συμμετέχει σ’ αυτόν, εδαφική έκταση 
15.000,00 Μ2 στο Χιονοδρομικό Κέντρο Σελϊου της Κοινότητας 
Κάτω Βερμίου στην περιοχή του όρους Βέρμιον σε απόσταση 1,5 χιλιο¬ 
μέτρου από τον οικισμό Κάτω Βέρμιον, όπως εικονίζεται στο από 2 Φε¬ 
βρουάριου 1988 Τοπογραφικό Διάγραμμα και σημειώνεται με τα 
γράμματα Α-Β-Γ - Δ- Ε- Ζ- Η- θ- Ι- Κ- Λ- Μ-Α, και τον 
αντίστοιχο κτηματολογικό πίνακα τα οποία συνέταξε η Χρυσούλα Τσα- 
ρούχη Αρχιτέκτων Μηχ/κός και θεώρησε ο Δ/ντής Τεχνικών Υπηρε¬ 
σιών Ν. Ημαθίας. 

Στην απαλλοτριουμένη έκταση προβάλλουν δικαιώματα κυριότητας 
οι εξής: 

1. Οι συνιδιοκτήτες συνεταίροι (μέτοχοι ενός μεριδίου «μπάανας») του 
«Αναγκαστικού Συνεταιρισμού Διαχείρισης συνιδιοκτησίας Δάσους και 
κοινής χορτονομής Μικρού .... Κάτω Βερμίου». 

2. Το Ελληνικό Δημόσιο .·■ ! 

Η αναγκαστική απαλλοτρίωση κηρύσσεται υπέρ του Δημοσίου με δα¬ 
πάνη του Νομαρχιακού Ταμείου Ν. Ημαθίας (ΣΑΝΤ). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Βέροια, 19 Απριλίου 1988 
Ο Νομάρχης 
ΤΑΣΟΣ ΜΠΕΡΕΤΑΣ 

- ♦ - 

Αριθ, ΤΥ 2.867 - (6) 

Καθορισμός πλάτους ζώνης απαλλοτρίωσης για τη βελτίωση της 2ης 
επαρχ. οδού Ιωαννίνων - Πραμάντων, τμήμα Αυχένες - Βόϊλα - 
Κουτσελιό (ΧΘ 0+000 μέχρι 5+701,03). 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις: ' - · 

α) Του Ν. 3200/55 «περί Διοικητικής αποκεντρώσεως» όπως έχει 
συμπληρωθεί και τροποποιηθεί μεταγενέστερα. - 

β) Του Ν.Δ. 532/70 «περί συμπληρώσεως των διατάξεων περί διοι¬ 
κητικής αποκεντρώσεως». .- ! 

γ) Του Ν. 1235/82 «περί ασκήσεως της Κυβερνητικής Πολιτικής, 
και καθιέρωσης της Λαϊκής εκπροσώπησης στους Νομούς». 

δ) Του Β.Δ. 712/70 «περί καθορισμού των διατηρουμένων υπέρ του 
Υπουργού Δημ. Έργων αρμοδιοτήτων» που εκδόθηκε σε εκτέλεση του 
Ν.Δ. 532/70, όπως αυτό τροποποιήθηκε και συμπληρώθηκε μέχρι σή¬ 
μερα. 

ε) Του Π.Δ. 910/77 «περί οργανισμού του Υπουργείου Δημ. Έρ¬ 
γων». 

στ) Του Π.Δ. 39/83 «μεταβίβαση αρμοδιοτήτων του Υπουργού Δη¬ 
μοσίων Έργων στις Περιφερειακές Υπηρεσίες». 

ζ) Του Ν. 1418/84 «Δημόσια Έργα και ρυθμίσεις συναφών θεμά¬ 
των». 

η) Του Π.Δ. 609/85 «Κατασκευή Δημοσίων Έργων», 
θ) Του Ν. 653/77 «περί υποχρεώσεως των παρόδιων ιδιοκτητών 
δια την διάνοιξη Εθνικών οδών», αντικαταστάσεως της παρ. 3 τού άρ¬ 
θρου 6 του Ν. 5269/1931 και ρυθμίσεις συναφών θεμάτων. 

ι) Του Ν.947/79 (άρθρο 62 παρ. 9 και 10) «περί οικιστικών περιο¬ 
χών». 

κ) Του Π.Δ. 929/79 «περί της εκτελέσεως του άρθρου 1 του Ν. 
653/77». 

λ) Της αρ. ΒΣ1/0/12/32-Ω/8.5.80 Β9 εγκ. του Υπ. Δημοσίων 
Έργων. 

μ) Την αρ. 721/14.4.88 απόφαση της Δ/νσης Συγκ. Έργων της 
τ.7ης ΠΥΔ£ «περί εγκρίσεως του κτημ. διαγράμματος και κτημ. πί¬ 
νακα». 

ν) Το αρ. 931/19.4.1988 έγγραφο της 2ης ΔΕΚΕ/τ.7ης ΠΥΔΕ 
και επειδή 

απαιτείται η βελτίωση του τμήματος της 2ας επαρχ. οδού από Αυχέ¬ 
νες Βόϊλα-Κουτσελιό Χ.θ. 0+000 μέχρι Χ.Θ. 5+701,03. 

Καθορίζουμε το πλάτος της ζώνης απαλλοτριώσεως του ανωτέρω 
τμήματος όπως αυτό καθορίζεται στο από 10.3.88 κτηματολογικό διά¬ 
γραμμα με κλ. 1:1000 της 2ης ΔΕΚΕ της τ. 7ης ΠΥΔΕ, 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ιωάννινα, 27 Απριλίου 1988 
Ο Νομάρχης 

ΔΗΜ. ΟΙΚΟΝΟΜΟΥ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


(7) 

Καθορισμός μέγιστου ύψους των κτιρίων που βρίσκονται εντός του ρυ¬ 
μοτομικού σχεδίου Ερέτριας (ν. Εύβοιας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν.δ/τος της 17.7.1923 «Περί σχεδίων πόλεων 
κ.λπ.», όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 9. 

2. Τις διατάξεις του ν. 1032/1980 «Περί συστάσεως 1 Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

3. Τις διατάξεις του ν. 1558/1985 «Κυβέρνηση και’Κυβερνητικά 
Όργανα» (ΦΕΚ 137/Α) και ειδικότερα το άρθρο 23 (παρ. 1). 

4. Την υπ’ αριθ. Υ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

5. Την υπ’αριθ. Υ.1436/1987 απόφαση του Πρωθυπουργού «Κα¬ 

θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). ; _ 

6. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα το άρθρο 9. 

7. Την υπ’ αριθν43708/2151/87 απόφαση του Υπουργού Περι¬ 

βάλλοντος, Χωροταξίας και Δημοσίων Έργων. «Εξαίρεση από την αρ¬ 
μοδιότητα του Νομάρχη ως προς την τροποποίηση σχεδίου πόλεως και 
τον καθορισμό όρων και περιορισμών δόμησης της Ερέτριας (ν. Εύ¬ 
βοιας)» (ΦΕΚ 446/Β). Γ 

8. Τις διατάξεις του ν. 651/1977 «Περί καταργήσεως του ν.δ. 
349/1974 τροποποιήσεως των περί αυθαιρέτων οικοδομικών κατα¬ 
σκευών διατάξεων.και ρυθμίσεις συναφών θεμάτων» (ΦΕΚ 207/Α) και 
ειδικότερα το άρθρο 12 (παρ. Ια). 

9. Την υπ’ αριθ. 42/1987 γνωμοδότηση του Κεντρικού Συμβουλίου 
Χωροταξίας; Οικισμού και Περιβάλλοντος. 

10. Τις υπ’ αριθ. 212/1987 και 157/1988 γνωμοδοτήσεις του 
Συμβουλίου της Επικράτειας, με πρόταση του Αναπληρωτή Υπουργού 
Περιβάλλοντος, Χωροταξίας και Δημοσίων Έργων, αποφασίζουμε: 


. Άρθρο 1 

1. Το μέγιστο επιτρεπόμενο ύψος των οικοδομών στην εντός του 
εγκεκριμένου ρυμοτομικού σχεδίου περιοχή της Κοινότητας Ερέτριας 
(ν. Εύβοιας) καθορίζεται σε οκτώ (8) μέτρα. 

2. Εάν μέχρι τη δημοσίευση του παρόντος διατάγματος έχει εκδοθεί 
νόμιμη άδεια της αρμόδιας αρχής ή εάν έχουν υποβληθεί σε αυτήν όλα 
τα απαιτούμενα στοιχεία για την έκδοση της άδειας αυτής, εκτελείται 
όπως εκδόθηκε ή έκδίδεται βάσει των στοιχείων που υποβλήθηκαν σε 
αυτή. 


Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 27 Απριλίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


(8) 

Αναθεώρηση του ρυμοτομικού σχεδίου Ψυχικού (ν. Αττικής) και τροπο¬ 
ποίηση των όρων και περιορισμών δόμησης των οικοπέδων αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν.δ/τος της 17.7.1923 «Περί σχεδίων πόλεων 
κ.λπ.», όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 3, 9, 11, 29 και 70. 

2. Τις διατάξεις του ν. 1032/1980'«Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

3. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 (παρ. 1). 

4. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 7, 8 και 9. 

5. Τις διατάξεις του ν. 1647/1986 «Οργανισμός Κτηματολογίου 
και Χαρτογραφήσεων Ελλάδας (ΟΚΧΕ) και άλλες σχετικές διατάξεις» 
(ΦΕΚ 141/Α) και ειδικότερα το άρθρο 13. 

6. Τις διατάξεις του π.δ/τος 183/1986 «Έγκριση τροποποιήσεων 
σχεδίων πόλεων και καθορισμός όρων και περιορισμών δόμησης από 
τους Νομάρχες» (ΦΕΚ 70/Α) και ειδικότερα το άρθρο 2, 

7. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

8. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

9. Τις υπ’ αριθ. 115 και 147/1985 γνωμοδοτήσεις του Δημοτικού 
Συμβουλίου Ψυχικού, 

10. Τις υπ’ αριθ. 143, 190/1985 και 359/1986 γνωμοδοτήσεις 
του Κεντρικού Συμβουλίου Χωροταξίας, Οικισμού και Περιβάλλο¬ 
ντος. 

11. Την υπ’ αριθ. 9/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Εγκρίνεται η αναθεώρηση του ρυμοτομικού σχεδίου Ψυχικού (ν. Ατ¬ 
τικής) με τον καθορισμό πεζοδρόμων, οδών, πλατειών, αλσών, κοινο¬ 
χρήστων πρασίνων, χώρου αγοράς, χώρων σχολείων, παιδικών χαρών, 
χώρου ανέγερσης κτιρίων των γενικών αρχείων του Κράτους και πολι¬ 
τιστικών κτιρίων, χώρου διδακτηρίων Βαρβακείου Ιδρύματος, χώρου 
ενοριακού ναού, σχολείου - πολιτιστικών εκδηλώσεων, Δημαρχείου, 
αθλητικών εγκαταστάσεων, όπως οι παραπάνω ρυθμίσεις φαίνονται 
στα δύο (2) σχετικά πρωτότυπα χρωματισμένα διαγράμματα σε κλί¬ 
μακα 1:2.000 που θεωρήθηκαν από τον Προϊστάμενο της Διεύθυνσης 
ΓΤολεοδομικών Εφαρμογών με την υπ’ αριθ. 16225/1988 πράξη του 
και που συνοπτικά τους αντίτυπα δημοσιεύονται με το παρόν διάταγμα. 


Άρθρο 2 

Καταργείται το προβλεπόμενο από το εγκεκριμένο ρυμοτομικό σχέ¬ 
διο προκήπιο των οικοδομικών τετραγώνων των οποίων το σχέδιο ανα¬ 
θεωρείται με το άρθρο 1 του παρόντος και επιβάλλεται προκήπιο (3) 
τριών, (4) τεσσάρων, (6) έξι μέτρων όπως φαίνεται στα σχετικά δια¬ 
γράμματα. 

Άρθρο 3 

Τροποποιούνται το μέγιστο ποσοστό κάλυψης και το μέγιστο ύψος 
των οικοδομών του ρυμοτομικού σχεδίου Ψυχικού (Αττικής) ως εξής: 

1. α) Το μέγιστο ποσοστό κάλυψης των οικοπέδων των τομέων I, II, 
III και IV οι οποίοι καθορίστηκαν με το από 14.9.1979 π.δ/γμα «Περί 
αναθεωρήσεως των όρων και περιορισμών δομήσεως των οικοπέδων 
του εγκεκριμένου ρυμοτομικού σχεδίου Ψυχικού (Αττικής)» (ΦΕΚ 
553/Δ) ορίζεται σε σαράντα τοις εκατό (40%) της επιφάνειας αυτών. 

β) Μέγιστο ύψος των οικοδομών των ως άνω τομέων ένδεκα (11) 
μέτρα. 

γ) Ειδικά για τους χώρους Αρσάκειου και Κολλεγίου Αθηνών που 
φαίνονται στα ίδια διαγράμματα και που εμπίπτουν στους παραπάνω 
τομείς ο μέγιστος συντελεστής δόμησης για κάθε χώρο ορίζεται σε 0,4. 

2. α) Μέγιστο ποσοστό κάλυψης των οικοπέδων των υπ’ αριθ. 124, 
130, 131, 132, 134, 135, 136 και 137 οικοδομικών τετραγώνων 
σαράντα τοις εκατό (40%) της επιφάνειας αυτών. 

β) Μέγιστο ύψος των οικοδομών επτά και μισό (7,50) μέτρα. 

3. α) Το μέγιστο επιτρεπόμενο ύψος των κτιρίων του υπ’ αριθ. 145 
χώρου που καθορίζεται με το άρθρο 1 του παρόντος ως χώρου αγοράς 
ορίζεται σε πέντε και μισό (5,50) μέτρα. 

β) Στα υπ’ αριθ. 166 και 167, οικοδομικά τετράγωνα επιτρέπεται η 
ανέγερση καταστημάτων μόνο στο ισόγειο των κτιρίων. 

Το μέγιστο ύψος των κτιρίων των ως άνω οικοδομικών τετραγώνων 
ορίζεται σε επτά και μισό (7,5) μέτρα. 

4. Στο χώρο των αθλητικών εγκαταστάσεων που φαίνεται στα δια¬ 
γράμματα με τον αριθμό 8 καθορίζεται η θέση και η διάταξη των κτι¬ 
ρίων, αναψυκτηρίου και αποδυτηρίων, που επιτρέπεται ν’ ανεγερθούν 
εντός αυτού. 

- Το μέγιστο επιτρεπόμενο ύψος του αναψυκτηρίου ορίζεται σε πέντε 
και μισό (5,50) μέτρα. 

- Το μέγιστο επιτρεπόμενο ύψος των αποδυτηρίων ορίζεται σε τρία 
και μισό (3,50) μέτρα. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Απριλίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡ. ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

